ပလောကဓမ္မသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အရှင်အာနန္ဒာ၏ မေးလျှောက်ထားချက်အရ လောကဟူသည် အရိယ ဝိနယ၌ ပလောကဓမ္မဖြစ်ပုံ၊ ပလောကဓမ္မဟူသည် ဒွါရခြောက်ပါး၊ အာရုံခြောက်ပါး၊ ဝိညာဏ်ခြောက်ပါး၊ ဖဿခြောက်ပါး၊ ဖဿခြောက်ပါးကြောင့်ဖြစ်သော သုံးမျိုးစီသော ဝေဒနာတရားတို့ဖြစ်ပုံကို ဘုရားရှင်ဟောတော်မူသည့်သုတ်။

အဋ္ဌကထာ, ဋီကာတို့၌ ဤသုတ်ဝယ် အနိစ္စလက္ခဏာကို ဟောတော်မူပုံ၊ ဗျဘိစာရအားဖြင့် ကျန်လက္ခဏာတို့ကိုလည်း ဟောကြားတော်မူရာရောက်ပုံကို ဖွင့်ပြ ထားပါသည်။

ကိုးကား 

သံယုတ္တနိကာယ်